《三闾乡》
明代·黄衷

大雅婴多忌，怀王亦懿亲。国均虚匹士，泽畔即孤臣。

有作思公子，何心媚妇人。脩门山鬼语，初服芰荷纫。

故宅随芜没，遗篇与世珍。香溪春尚浅，未得荐芳蘋。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。